Даволі часта сакрамэнт канфірмацыі называюць сакра­мэнтам хрысціянскай сталасці. Сапраўды, усе мы добра ведаем, што ў жыцці кожнага чалавека здараюцца такія сітуацыі, калі трэба праявіць сапраўдную мужнасць, каб паказаць сябе хрысціянінам, і гэта не датычыць нейкіх незвычайных сітуацый, а часцей за ўсё праяўляецца ў нашай штодзённасці. Таму трэба не забывацца пра сакрамэнт канфірмацыі, які мы ўжо прынялі або збіраемся прыняць, бо ў ім мы атрымлі­ваем вельмі моцную дапамогу ў жыцці — дары Духа Святога.